Scalinata Rinesi-Romieu

A Scalinata Rinesi-Romieu, chjamata in francese Escalier Romieu hè una scalinata munumentale situata in a cità di Bastia. Face a leia trà i dui quartieri storichi di A Citatella (Terranova) è di u Vechju Portu (Terravechja).

A scalinata Rinesi-Romieu hè stata fatta da l'architettu bastiacciu Paul-Augustin Viale à u XIXmu seculu  .
miniatura| A Ricciata San Carlu Vechju, "Rampe Saint-Charles" ou "Descente de la Gabella"
L'inseme chì cuntene A Scalinata Rinesi-Romieu, cù a ricciata San Carlu Vechju hè stata classificata munumentu storicu in u 2017 https://pop.culture.gouv.fr/notice/merimee/PA2B000039.
centro|miniatura| A scalinata Rinesi-Romieu

 Origine di u nome 
A Scalinata si chjamava prima « Scala Rinesi », di u nome di a famiglia Rinesi, una ricca famiglia di cummercianti bastiacci, chì fecenu custruisce a so casa famigliale, u Palazzu Rinesi, nant'à u latu sud di u Vechju Portu , in u quartieru di U Puntettu.
centro|miniatura| U giardinu è a scala Rinesi-Romieu è u Palazzu Rinesi
Una figliola Rinesi s'hè maritata cù un certu M. Romieu, cultellaghju di Langres, chì fece a ringhera di a scala  .

Pocu à pocu, u nome Rinesi hè statu sguassatu à prò di quellu di Romieu, nome datu à u giardinu, à a scala è à a casa Rinesi.

In u 2008, a cumuna di Bastia sott'à a mandatura d’Emile Zuccarelli hà iniziatu un travagliu nant’à i nomi di lochi, carrughji è piazze. Parechje lastre bislingue sò state messe à partesi da u 2014  . Da tandu, a scalinata ripigliò u so nome originale è fù chjamata ufficialmente « Scalinata Romieu, Scalinata Rinesi »https://www.corsematin.com/article/bastia/les-premieres-plaques-bilingues-ont-ete-posees-a-la-citadelle-de-bastia.
centro|miniatura| A lastra

 Storicu 
miniatura| A custruzzione di a scalinata Rinesi-Romieu
A scalinata munumentale fù custruita trà l'anni 1871 è 1873 da l'architettu bastiacciu Paul-Augustin Viale. Include una funtana, una nichja cù una statua, vasi cù pedestali.

U cunsigliu municipale di l'epica hà vutatu « chì a scala Rinesi chì si trova nant'à u portu è chì s'offre à i primi sguardi di i stranieri chì venenu da u cuntinente deve esse fatta da a manera a più suntuosa ch'ellu si pò »  .

In u 1874 è u 1875, hè statu accunciatu u giardinu à cantu, chì hà pigliatu u nome di Giardinu Romieu  .
centro|miniatura| A statua di a scalinata Rinesi-Romieu

 Ritratti 

 Da vede dinù 

 Vechju Portu di Bastia
 U Puntettu
 Citadella di Bastia

 Note è riferenze